laion/Wikipedia-Exotic huggingface dataset:
বেহুলা

বেহুলা প্রাচীন বাংলার সুবিখ্যাত মঙ্গলকাব্য মনসামঙ্গলের প্রধান চরিত্র এবং চাঁদ সওদাগরের পুত্র লখিন্দরের স্ত্রী। চাঁদ সওদাগরের পুত্র লখিন্দর ও তার ব্যবসায়ীক সতীর্থ সাহার কন্যা বেহুলার জন্ম হয় সমসাময়িক কালে। দুটি শিশুই একসাথে বেড়ে ওঠে এবং একে অপরের জন্য সম্পূর্ণ উপযুক্ত বলে গণ্য হয়। লখিন্দরের পিতা চন্দ্রবণিক বা চাঁদ সওদাগর ছিলেন হিন্দু দেবতা শিবের একনিষ্ঠ পূজারী। তাই তিনি অন্য কোন দেবতার আরাধনা করতেন না। অপরদিকে শিবের কন্যা মনসা ছিলেন সর্পদেবী, কিন্তু তিনি কোথাও পূজিতা হতেন না। তার পিতা শিব তাকে বলেন যে যদি কোন ভক্তিমান শৈব (শিবের উপাসক) প্রথম মনসার পূজা করেন তাহলেই মর্ত্যে তার পূজার প্রচলন সম্ভব। তখন মনসা চাঁদ সওদাগর কে নির্বাচন করে তাকেই অনুরোধ করেন মনসা পূজার আয়োজন করার জন্য, কিন্তু শিবের উপাসক চাঁদ সওদাগর মনসার প্রস্তাবে অস্বীকৃত হন। তখন ক্রোধোন্মত্ত মনসা তাকে অভিশাপ দেন যে তার প্রত্যেক পুত্রের জীবন তিনি বিনাশ করবেন। মনসার অভিশাপে এইভাবে একে একে লখিন্দর ব্যতীত চাঁদ সওদাগরের সকল পুত্রই সর্পদংশনে নিহত হয়। তাই লখিন্দরের বিবাহের সময় চাঁদ সওদাগর অতিরিক্ত সতর্কতা হিসেবে দেবতা বিশ্বকর্মার সাহায্যে এমন বাসর ঘর তৈরি করেন যা সাপের পক্ষে ছিদ্র করা সম্ভব নয়। কিন্তু সকল সাবধানতা স্বত্ত্বেও মনসা তার উদ্দেশ্য বাস্তবায়নে সমর্থ হয়। তার পাঠানো একটি সাপ লখিন্দরকে হত্যা করে। প্রচলিত প্রথা অনুসারে যারা সাপের দংশনে নিহত হত তাদের সৎকার প্রচলিত পদ্ধতিতে না করে তাদের মৃতদেহ ভেলায় করে নদীতে ভাসিয়ে দেয়া হত এ আশায় যে ব্যক্তিটি হয়ত কোন অলৌকিক পদ্ধতিতে ফিরে আসবে। বেহুলা সবার বাধা অগ্রাহ্য করে তার মৃত স্বামীর সাথে ভেলায় চড়ে বসে। তারা ছয় মাস ধরে যাত্রা করে এবং গ্রামের পর গ্রাম পাড়ি দিতে থাকে। এই অবস্থায় মৃতদেহ পচে যেতে শুরু করে এবং গ্রামবাসীরা তাকে মানসিক ভারসাম্যহীন মনে করতে থাকে। বেহুলা মনসার কাছে প্রার্থনা অব্যাহত রাখে। তবে মনসা ভেলাটিকেই কেবল ভাসিয়ে রাখতে সাহায্য করে। একসময় ভেলাটি মনসার পালক মাতা নিতার কাছে আসে। তিনি নদীতীরে ধোপার কাজ করার সময় ভেলাটি ভূমি স্পর্শ করে। তিনি মনসার কাছে বেহুলার নিরবচ্ছিন্ন প্রার্থনা দেখে বেহুলাকে তার কাছে নিয়ে যাবার সিদ্ধান্ত নেন। তিনি তার ঐশ্বরিক ক্ষমতাবলে চোখের পলকে বেহুলা ও মৃত লখিন্দরকে স্বর্গে পৌছে দেন। মনসা বলেন, তুমি তাকে (লখিন্দর) ফিরে পাবার যোগ্য, কিন্তু এটি কেবলি সম্ভব হবে যদি তুমি তোমার শ্বশুরকে আবার আমার পূজারী করতে পার। “আমি পারব,” বেহুলা জবাব দেয় এবং সেই সাথেই তার স্বামীর মৃতদেহে জীবন ফিরে আসতে শুরু করে। তার ক্ষয়ে যাওয়া মাংস ফিরে আসে এবং লখিন্দর তার চোখ মেলে তাকায়। এরপর লখিন্দর বেহুলার দিকে তাকিয়ে হাসে। তাদের পথপ্রদর্শক নিতাকে নিয়ে তারা পৃথিবীতে ফিরে আসে। বেহুলা তার শাশুড়ির সহযোগিতায় চাঁদ সওদাগরকে মনসার উপাসনা করতে সম্মত করেন। বেহুলার বাসর ঘর বগুড়া সদরের গোকুল নামক স্থানে অবস্থিত। বগুড়া শহর হতে প্রায় ১১ কিঃ মিঃ উত্তরে এর অবস্থান। Radice, William, Myths and Legends of India, 2001, p. 130-138, Viking Penguin Books Ltd., আইএসবিএন ৯৭৮-০-৬৭০-০৪৯৩৭-০ https://bn.wikipedia.org/wiki/%E0%A6%B6%E0%A6%BF%E0%A6%AC%E0%A6%97%E0%A6%9E%E0%A7%8D%E0%A6%9C_%E0%A6%89%E0%A6%AA%E0%A6%9C%E0%A7%87%E0%A6%B2%E0%A6%BE#cite_note-2
আর্জেন্টিনার ভাষা

দক্ষিণ আমেরিকার স্পেনীয়ভাষী দেশগুলির মধ্যে আর্জেন্টিনা বৃহত্তম। স্পেনীয় ভাষা আর্জেন্টিনার সরকারি ভাষা। ১৫১৬ সালে এখানে স্পেনীয় উপনিবেশ স্থাপনকারীদের পদার্পণ হয় এবং ১৮১৬ সাল পর্যন্ত দেশটি স্পেনের উপনিবেশ ছিল। ২০১০ সালের আদমশুমারি ও অন্যান্য গবেষণা অনুযায়ী আর্জেন্টিনাতে প্রায় ৪ কোটি ৯ লক্ষ লোক স্পেনীয় ভাষাতে কথা বলে (অর্থাৎ প্রায় সমগ্র জনসংখ্যা). আর্জেন্টিনায় কথিত স্পেনীয় ভাষার কিছু নিজস্ব বৈশিষ্ট্য আছে। আর্জেন্টিনার স্পেনীয় ভাষায় প্রচুর পরিমাণে স্থানীয় আদিবাসী ভাষার শব্দ প্রবেশ করেছে। এই আদিবাসী ভাষাগুলির মধ্যে আছে উত্তর-পশ্চিমের কেচুয়া ভাষা, উত্তর-পূর্বের গুয়ারানি ভাষা, এবং দক্ষিণের মাপুদুংগুন ভাষা। এই ভাষাগুলি আর্জেন্টিনার স্পেনীয় ভাষার উচ্চারণ ও ব্যাকরণকে প্রভাবিত করেছে। কেচুয়া আন্দেস পর্বতমালা অঞ্চলের ভাষা, এটি ইনকা সাম্রাজ্যের সরকারি ভাষা ছিল। এছাড়া অন্যান্য ইউরোপীয় ভাষাও আর্জেন্টিনার স্পেনীয় ভাষার উপর প্রভাব ফেলেছে। আর্জেন্টিনায় ১৯শ শতকের মাঝামাঝি থেকে ২০শ শতকের শেষভাগ পর্যন্ত যেসব ইউরোপীয় অভিবাসী এসেছে, তারা এই প্রভাবের কারণ। এদের মধ্যে সবচেয়ে বেশি প্রভাবশালী হল ইতালীয়রা, তবে পোলীয়, রুশ, ফরাসি ও জার্মানরাও আছে। আর্জেন্টিনীয়রা দ্বিতীয় পুরুষ একবচনের জন্য Tu সর্বনামের বদলে Vos সর্বনাম ব্যবহার করে। আর্জেন্টিনীয় স্পেনীয় ভাষার শব্দভাণ্ডারে ইংরেজি শব্দের অণুপ্রবেশ অন্যান্য স্পেনীয়ভাষী দেশগুলির তুলনায় বেশি। ২০শ শতকের শুরুর দিকে আর্জেন্টিনায় হাজার হাজার ইতালীয় পাড়ি জমায়, ফলে দেশটিতে ইতালীয় বংশোদ্ভুত লোকের পরিমাণ ২৫% শতাংশ থেকে বেড়ে ৫০% হয়ে যায়। এই প্রথম প্রজন্মের আর্জেন্টিনীয়-ইতালীয়রা স্পেনীয় ও ইতালীয় ভাষার মিশ্রণে একটি জগাখিচুড়ি ভাষায় কথা বলত, যাকে বলা হত "কোকোলিচে"। কোকোলিচে ছিল স্থানীয় আর্জেন্টিনীয়দের জন্য হাস্যাস্পদ একটি ভাষা। স্থানীয় সংস্কৃতির বিভিন্ন মাধ্যমে - গল্প-উপন্যাস-নাটকে এগুলি হাসির উপাদান হিসেবে ব্যবহৃত হত। তবে পরবর্তী প্রজন্মের ইতালীয়রা স্পেনীয় ভাষা আত্মীকৃত করে নেয় এবং কোকোলিচেও নির্মূল হয়ে যায়। Lewis, Simons এবং Fennig 2014। "Argentina – Language"। argentina.gov.ar। সংগ্রহের তারিখ ২০১১-০৬-১২।  August 2013 "INDEC national census estimates"। ২১ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০১৭।  Aún hay niños que sólo hablan el guaraní y no entienden el castellano Colantoni, Laura and Gurlekian, Jorge (২০০৪)। "Convergence and intonation: historical evidence from Buenos Aires Spanish"। Bilingualism: Language and Cognition। 7: 107–119।  আর্জেন্টিনার ভাষার উপর এথনোলগ-এর রিপোর্ট
আলজেরিয়ার ভাষা

আলজেরিয়াতে বর্তমানে একটি বহুভাষিক অবস্থা বিরাজমান, যেখানে আরবি, ফরাসি ও বার্বার ভাষা তিনটি প্রধান ভাষা। ফ্রান্সের থেকে স্বাধীনতা লাভের পরপরই ফরাসি ঔপনেবিশক আমলের প্রতিক্রিয়া হিসেবে আলজেরিয়াতে "আরবিকরণ" শুরু হয়। আলজেরীয় সরকার আরবি ভাষাকে কেবল একমাত্র সরকারি ভাষা হিসেবেই ঘোষণা দেয়নি, বরং শিক্ষা, ব্যবসা, গণমাধ্যম --- সব ক্ষেত্রে ফরাসির বদলে আরবিকে একমাত্র ভাষা হিসেবে প্রতিষ্ঠা করার চেষ্টা করে। তারা একই সাথে একটি আদর্শ আলজেরীয় আরবি ভাষা প্রবর্তনের মাধ্যমে আলজেরিয়ায় প্রচলিত নানা আরবি উপভাষাগুলির মধ্যে একটি সমতা আনার চেষ্টা করেন। আলজেরিয়াতে তাই তিন ধরনের আরবি প্রচলিত --- ধ্রুপদী আরবি বা কুরআন শরীফের আরবি ভাষা, যা ভাষাতাত্ত্বিক দৃষ্টিকোণ থেকে অত্যন্ত উচ্চমানের আরবি হিসেবে পরিগণিত; আধুনিক আলজেরীয় আরবি যা সরকারি কাজকর্ম, শিক্ষা, গণমাধ্যম, ব্যবসা ইত্যাদিতে ব্যবহৃত; এবং বিভিন্ন আঞ্চলিক আরবি উপভাষাসমূহ, যেগুলোর সামাজিক মর্যাদা নিম্ন এবং লিখিত মাধ্যমে যেগুলির প্রচলন নেই। কিন্তু ফরাসির প্রভাব অপসারণের উদ্দেশ্যে ভাষা বিষয়ক অনেক পরিকল্পনা করা হলেও আলজেরিয়ার স্কুল কলেজে প্রধান বিদেশী ভাষা হিসেবে এখনও ফরাসি ভাষাই শেখানো হয়। এর অন্যতম কারণ ফ্রান্সে বিপুল সংখ্যক ফরাসি-ভাষী আলজেরীয় অভিবাসী আছেন, যারা এখনও মাতৃভূমির সাথে নিয়মিত যোগাযোগ রাখেন। এছাড়া স্যাটেলাইট চ্যানেলের আবির্ভাবের পর আলজেরীয়রা ঘরে বসেই ফরাসি টেলিভিশনের সমস্ত চ্যানেল উপভোগ করতে পারেন। তবে ফরাসি ভাষার এই মর্যাদা বর্তমানে ইংরেজির কাছে খানিকটা হুমকির সম্মুখীন। আলজেরিয়ার জনগণের প্রায় ২৫ থেকে ৩০% লোক উত্তর আফ্রিকার আদিবাসী বার্বার সম্প্রদায়ের অন্তর্ভুক্ত এবং এদের মাতৃভাষা আরবি নয়, বরং বার্বার ভাষা। কিন্তু এদের ভাষাকে আলজেরিয়ার সংবিধানে সম্পূর্ণ উপেক্ষা করা হয়েছিল। বার্বারেরা এই উপেক্ষা সুনজরে দেখেনি। ২০০১ সালে এক বিদ্রোহের পর বার্বার ভাষাকে আলজেরিয়ার দ্বিতীয় জাতীয় ভাষার মর্যাদা দেয়া হয়। তবে সরকারি কাজে ও শিক্ষাক্ষেত্রে এখনো এর প্রচলন হয়নি। "Algeria - Arabic, Berber, French | Britannica"। www.britannica.com (ইংরেজি ভাষায়)। সংগ্রহের তারিখ ২০২৩-০৮-১৭।  Constitution of Algeria। উদ্ধৃতি টেমপ্লেট ইংরেজি প্যারামিটার ব্যবহার করেছে (link) আলজেরিয়ার ভাষার উপর এথনোলগ-এর রিপোর্ট
এসআইএল ইন্টারন‌্যাশনাল

এসআইএল ইন্টারন্যাশনাল (ইংরেজি: SIL International) একটি মার্কিন যুক্তরাষ্ট্র-ভিত্তিক অলাভজনক খ্রিস্টান সংস্থা। সংস্থাটির লক্ষ্য হল পৃথিবীব্যাপী মানুষের ভাষাগুলো অধ্যয়ন ও নথিভুক্তকরণপূর্বক ভাষিক জ্ঞান আহরণ, সাক্ষরতা বৃদ্ধি, তথা ভাষাগুলোতে বাইবেল অনুবাদ করা। সংখ্যালঘু ভাষাগুলোকে বিকাশে সহায়তা করাও সংস্থাটির একটি উদ্দেশ্য। ১৯৩৪ সালে মার্কিন খ্রিস্টান ধর্মপ্রচারক উইলিয়াম ক্যামেরুন টাউনসেন্ড সংস্থাটি প্রতিষ্ঠা করেন। সংস্থাটির সদরদপ্তর মার্কিন যুক্তরাষ্ট্রের টেক্সাস রাজ্যের ডালাসে অবস্থিত। Hartch, Todd (২০০৬)। Missionaries of the State: The Summer Institute of Linguistics, State Formation, and Indigenous Mexico, 1935–1985। Tuscaloosa, AL: University of Alabama Press।
মার্ডার ৩

মার্ডার ৩ (হিন্দি: मर्डर 3, অনুবাদ 'হত্যা ৩') হল একটি ভারতীয় মনস্তাত্ত্বিক থ্রিলার সিনেমা। এটি মার্ডার সিনেমার তৃতীয় কিস্তি। সিনেমাটি পরিচালনা করেছেন বিশেষ ভাট ও প্রযোজনা করেছেন মুকেশ ভাট। এটি ছিল মূলত কলোম্বীয় থ্রিলার সিনেমা লা কারা অকুলতা সিনেমার পুনঃর্নিমান। সিনেমাটি ২০১৩ সালে মুক্তি পায়। বিক্রম হিসেবে রণদ্বীপ হুদা রশ্নি হিসেবে অদিতি রাও হায়দারি নিশা হিসেবে সারা লরেন কবির (পুলিশ অফিসার) হিসেবে রাজেশ শ্রীনগারপুরে মার্ডার (২০০৪-এর চলচ্চিত্র) মার্ডার ২ "Casts,Bollywood Movie"। ১০ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ১ ডিসেম্বর ২০১৯।  "Bollywood movie story;synopsis"। ১১ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০১৮।  "Bollywood movie interview,The India Times"। ২০১৩-০৪-১১ তারিখে মূল থেকে আর্কাইভ করা। সংগ্রহের তারিখ ২০১৮-০১-০৭।  ইন্টারনেট মুভি ডেটাবেজে মার্ডার ৩ (ইংরেজি)
শান্তি আন্দোলন

শান্তি আন্দোলন হচ্ছে একটি সামাজিক আন্দোলন যার মাধ্যমে একাধিক আদর্শ অর্জনের চেষ্টা হয় যেমন কোনো নির্দিষ্ট যুদ্ধ বা সব যুদ্ধের সমাপ্তি, নির্দিষ্ট জায়গা বা অবস্থার ধরনে আন্তর্মানবিক সহিংসতা সর্বনিম্নকরন এবং প্রায়ই এটা সম্পর্কিত থাকে বিশ্বশান্তির সাথে। এসব উদ্দেশ্য পূরনের উপায়তে থাকে শান্তিবাদ, অহিংস প্রতিরোধ, বৈঠক, বর্জন, শান্তি শিবির, নৈতিক ব্যবসা, যুদ্ধবিরোধী রাজনৈতিক ব্যক্তিত্বদের সমর্থন, সামরিক-শিল্প ব্যবস্থা থেকে লাভ সরানোর আইন তৈরি, অস্ত্র নিষিদ্ধকরন, উন্মুক্ত সরকার ও স্বচ্ছতার ব্যবস্থা তৈরি, প্রত্যক্ষ গনতন্ত্র, যুদ্ধাপরাধ ও যুদ্ধ তৈরির ষড়যন্ত্র প্রকাশকারকদের সমর্থন করা, মিছিল এবং জাতীয় পর্যায়ে রাজনৈতিক দালালির সংগঠন তৈরি। পলিটিকাল কো ওপারেটিভ হচ্ছে এরকম এক সংস্থার উদাহরণ যা চেষ্টা করে সব শান্তি আন্দোলন সংস্থা ও সবুজ সংস্থাকে এক করে ফেলবার, যাদের হয়তো কিছু বিচ্ছিন্ন লক্ষ্য আছে, কিন্তু তাদের সবারই আছে শান্তি ও মানবজাতি চলনের সাধারণ লক্ষ্য। কিছু শান্তিকর্মীদের চিন্তার ব্যাপার হচ্ছে শান্তি অর্জনের চ্যালেঞ্জগুলো যখন যারা এসবের বিপক্ষে, তারা সহিংসতা ব্যবহার করে তাদের যোগাযোগ ও ক্ষমতায়নের মাধ্যম হিসাবে।
রতি পাণ্ডে

রতি পাণ্ডে হলেন একজন ভারতীয় অভিনেত্রী এবং উপস্থাপিকা। তিনি মূলত পোরাস (পুরু)-সহ, হিটলার দিদি, মিলে জাব হাম তুম, বেগুসারাই, হার ঘর কুছ কেহ্‌তা হ্যায় এবং শাদি স্ট্রীট ইত্যাদি দূরদর্শন ধারাবাহিক সমূহে অভিনয়ের মাধ্যমে পরিচিতি লাভ করেন। রতি পাণ্ডে আসামে জম্মগ্রহণ করেছিলেন, সেখান থেকে সাত বছর পর্যন্ত বিদ্যালয়ে প্রাথমিক শিক্ষা নেন। পরে তিনি পাটনা চলে আসেন এবং সেখানে সেন্ট কারেন্স্‌ উচ্চ বিদ্যালয়-এ পড়ালেখা করেছিলেন। পরে তিনি কেন্দ্রীয় বিদ্যালয় ( সাদিক নগর স্কুল, নিউ দিল্লি) থেকে শিক্ষা সম্পন্ন করেন। রতি দিল্লি বিসশবিদ্যালয়ের মিরান্দ হাউস থেকে ব্যবসা শিক্ষা সম্পন্ন করেন, যেখানে পরে তিনি অর্থনীতিতে বিশেষজ্ঞা হন। "Rati Pandey Info- Biographia"। Biographia (ইংরেজি ভাষায়)। ২০১৭-০১-১৬। ২০১৭-০৮-১৫ তারিখে মূল থেকে আর্কাইভ করা। সংগ্রহের তারিখ ২০১৭-০৮-১৫।  "Rati Pandey all set to play powerful princess in Porus"।  উইকিমিডিয়া কমন্সে রতি পাণ্ডে সংক্রান্ত মিডিয়া রয়েছে। ইন্টারনেট মুভি ডেটাবেজে রতি পাণ্ডে (ইংরেজি)
ফ্রড সাইয়া

ফ্রড সাইয়াঁ (বাংলা: প্রতারক স্বামী) একটি বলিউড কৌতুক চলচ্চিত্র। চলচ্চিত্রটি পরিচালনা করেছেন সৌরভ শ্রীবাস্তব ও প্রযোজনা করেছেন প্রকাশ ঝা ও দিশা ঝা। ২০১৪ সালের অক্টোবর মাসে সিনেমার শুটিং শুরু হয় এবং ২০ ডিসেম্বর শুটিং শেষ হয়।সিনেমার জন্য পোশাক নকশা করেছেন প্রিয়াঙ্কা মুন্দাদা।সিনেমার কাহিনী অনুসারে আরশাদ ওয়ার্সী এর চরিত্রের ১৩জন স্ত্রী থাকবে। Arshid Warshi to have 13wives.
তৃষা কৃষ্ণন

তৃষা কৃষ্ণন (জন্ম: ৪ মে, ১৯৮৩), তৃষা নামেই অধিক পরিচিত; যিনি হলেন একজন খ্যাতনামা ভারতীয় চলচ্চিত্র অভিনেত্রী এবং মডেল। তিনি বিশেষত দক্ষিণাত্য ভারতীয় চলচ্চিত্র শিল্প-এ কাজ করে থাকেন। তিনি নিজেকে একজন প্রথম সারির অভিনেত্রী হিসেবে প্রতিষ্ঠিত করতে দক্ষতার সঙ্গে সফল হয়েছেন। তৃষা চেন্নাই-এ তার পরিবার মা ও দিদিমার সহিত বসবাস করেন। তার মাতৃভাষা তামিল, এবং তিনি হিন্দি, ফ্রান্স ভাষা, ও ইংরেজি ভাষায় সাবলীলভাবে দক্ষ। তার মাতা উমা কৃষ্ণন অনেক তামিল চলচ্চিত্রে অভিনয় করেছেন, যার অধিকাংশই কমল হাসানের সাথে জুটি। "It's Trisha's birthday!"। Behindwoods। ৪ মে ২০০৯। সংগ্রহের তারিখ ১৮ অক্টোবর ২০১১।  "It's all about the Visibility!: Trisha"। The Times of India। ২৪ জুলাই ২০১০। ২৫ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ১৮ অক্টোবর ২০১১।  "Tamil actress Trisha's b'day treat"। CNN IBN। ১০ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১৮ অক্টোবর ২০১১।  "About Trisha"। trisha-krishnan.com। ২ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২০ ফেব্রুয়ারি ২০১৬।  "Birthday Exclusive about Trisha"। Deccan Chronicle। ২৫ জুলাই ২০১৬ তারিখে মূল থেকে আর্কাইভ করা। সংগ্রহের তারিখ ২০ ফেব্রুয়ারি ২০১৬।  "Happy Birthday Trisha"। Times of India। সংগ্রহের তারিখ ২০ ফেব্রুয়ারি ২০১৬।  "About Me"। Trisha Krishnan (Official Website)। ২ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২০১১-০১-৩০।  Subramaniam, Archana (১৭ আগস্ট ২০১১)। "My heart belongs here…"। The Hindu। Chennai, India। সংগ্রহের তারিখ ১ অক্টোবর ২০১১।  "My Hindi is very good: Trisha Krishnan"। Press Trust of India। NDTV Movies। ২৩ জুন ২০১০। ২০১১-০৭-১৪ তারিখে মূল থেকে আর্কাইভ করা। সংগ্রহের তারিখ ২০১১-০২-১৯।  উইকিমিডিয়া কমন্সে তৃষা কৃষ্ণন সংক্রান্ত মিডিয়া রয়েছে। ইন্টারনেট মুভি ডেটাবেজে তৃষা কৃষ্ণন (ইংরেজি) Trisha at Rotten Tomatoes ইন্সটাগ্রামে তৃষা কৃষ্ণন টুইটারে তৃষা কৃষ্ণন টেমপ্লেট:FilmfareTeluguBestActress
হবসন্‌স চয়েস (১৯৫৪-এর চলচ্চিত্র)

হবসন্‌স চয়েস (ইংরেজি: Hobson's Choice, অনুবাদ 'হবসনের পছন্দ') হল ডেভিড লিন পরিচালিত ব্রিটিশ প্রণয়ধর্মী রম্য চলচ্চিত্র। ছবিটি হ্যারল্ড ব্রাইহাউজ রচিত একই নামের নাটক অবলম্বনে নির্মিত। এতে নাম ভূমিকায় অভিনয় করেছেন চার্লস লটন, তার জ্যেষ্ঠ কন্যা চরিত্রে অভিনয় করেছেন ব্রেন্ডা ডি বাঞ্জি ও তার কর্মকর্তা চরিত্রে অভিনয় করেছেন জন মিলস। হবসন্‌স চয়েস ছবিটি ৪র্থ বার্লিন চলচ্চিত্র উৎসবে স্বর্ণ ভল্লুক লাভ করে এবং ৮ম বাফটা পুরস্কার আয়োজনে শ্রেষ্ঠ ব্রিটিশ চলচ্চিত্রের পুরস্কার লাভ করে। চার্লস লটন - হেনরি হোরাশিও হবসন ব্রেন্ডা ডি ব্রাঞ্জি - ম্যাগি হবসন জন মিলস - উইল মোসপ ড্যাফনি অ্যান্ডারসন - অ্যালিস হবসন প্রুনেলা স্কেলস - ভিকি হবসন রিচার্ড ওয়াটিশ - আলবার্ট প্রোসার ডেরেক ব্লোমফিল্ড - ফ্রেডি বিনস্টক হেলেন হাই - মিসেস হেপওর্থ রেমন্ড হান্টলি - নাথানিয়েল বিনস্টক জ্যাক হাওয়ার্থ - টাবি ওয়াডলো জোসেফ টমেল্টি - জিম হিলার জুলিয়েন মিশেল - স্যাম মিনস জিব ম্যাকলাফলিন - টাড্‌সবারি ফিলিপ স্টেইনটন - ডেন্টন জন লরি - ডক্টর ম্যাকফারলেন ডরথি গর্ডন - আডা ফিগিনস উইল মোসপ চরিত্রের জন্য প্রথমে রবার্ট ডোনাটকে নির্বাচন করা হয়েছিল কিন্তু পরে তার হাপানিজনিত কারণে তাকে বাদ দেওয়া হয়। বহিঃদৃশ্যে যেখানে ম্যাগি হবসন ও উইলিয়াম মোসপ সাক্ষাৎ করেন সেই দৃশ্যটি পিল পার্কের পারশ্ববর্তী স্যালফোর্ড এলাকায় ধারণ করা হয়। ৪র্থ বার্লিন চলচ্চিত্র উৎসব স্বর্ণ ভল্লুক - হবসন্‌স চয়েস (ডেভিড লিন) ৮ম বাফটা পুরস্কার শ্রেষ্ঠ ব্রিটিশ চলচ্চিত্র - ডেভিড লিন Vincent Porter, 'The Robert Clark Account', Historical Journal of Film, Radio and Television, Vol 20 No 4, 2000 p503 Variety film review; 3 March 1954, page 6. Harrison's Reports film review; 12 June 1954, page 94. "illness May Silence Donat's Golden Voice."। দ্য সানডে হেরাল্ড (ইংরেজি ভাষায়)। Sydney। ২ আগস্ট ১৯৫৩। পৃষ্ঠা 14। সংগ্রহের তারিখ ৭ জানুয়ারি ২০১৮ – National Library of Australia-এর মাধ্যমে।  Anon। "Filming of Hobson's Choice in Peel Park"। Salford Archive (ইংরেজি ভাষায়)। University of Salford। সংগ্রহের তারিখ ৭ জানুয়ারি ২০১৮।  "4th Berlin International Film Festival: Prize Winners"। berlinale.de (ইংরেজি ভাষায়)। ১৫ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২৩ ডিসেম্বর ২০০৯।  "David Lean"। Hollywood.com (ইংরেজি ভাষায়)। Archived from the original on ২৫ জানুয়ারি ২০১৩। সংগ্রহের তারিখ ৭ জানুয়ারি ২০১৮। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) The Great British Films, pp 162–164, Jerry Vermilye, 1978, Citadel Press, আইএসবিএন ০-৮০৬৫-০৬৬১-X অলমুভিতে হবসন্‌স চয়েস (ইংরেজি) ইন্টারনেট মুভি ডেটাবেজে হবসন্‌স চয়েস (ইংরেজি)
৪৬তম স্বতন্ত্র পদাতিক ব্রিগেড

৪৬তম স্বতন্ত্র পদাতিক ব্রিগেড হচ্ছে বাংলাদেশ সেনাবাহিনীর একটি ঐতিহাসিক সেনাদল। এই দলটি ঢাকা সেনানিবাসে অবস্থিত। এই ব্রিগেড ঢাকা ব্রিগেড নামেও পরিচিত। এই ব্রিগেডের বর্তমান কমান্ডার হলেন ব্রিগেডিয়ার জেনারেল সাঈদ সিদ্দীকি,এডব্লিউসি,পিএসসি। এই ব্রিগেড আনুষ্ঠানিক ভাবে গঠিত হয় ১৯৭২ সালের ১২ জানুয়ারি, এবং এই ব্রিগেডের প্রথম কমান্ডার ছিলেন লেঃ কর্নেল কে এম শফিউল্লাহ যিনি পরে বাংলাদেশ সেনাবাহিনীর প্রধান হয়েছিলেন। ব্রিগেডটির দ্বিতীয় কমান্ডার ছিলেন লেঃ কর্নেল মোহাম্মদ জিয়াউদ্দিন; পরবর্তীতে কর্নেল (পরে মেজর জেনারেল হিসেবে অবসরপ্রাপ্ত) মইনুল হোসেন চৌধুরী এই ব্রিগেডের কমান্ডার হয়েছিলেন। কর্নেল (অব.) শাফায়াত জামিল ছিলেন এই ব্রিগেডের চতুর্থ কমান্ডার। শাফায়াত জামিল ব্রিগেড কমান্ডার থাকা অবস্থায় বাংলাদেশে ১৫ আগস্ট ১৯৭৫ এর সামরিক অভ্যুত্থান ঘটে। ৪৬তম পদাতিক ব্রিগেড মেজর জেনারেল খালেদ মোশাররফকে ১৯৭৫ সালের ৩ নভেম্বর সমর্থন দেয়। এই ব্রিগেডের ক্যাপ্টেন হাফিজের বিরুদ্ধে জেনারেল জিয়াউর রহমানকে আটকের অভিযোগে অভিযুক্ত করা হয়। ২০০৯ সালে বিডিআর বিদ্রোহের সময় এই ব্রিগেডকে কাজে না লাগানোর জন্য বাংলাদেশ সরকার সমালোচিত হয়। "Brig Gen Imran Hamid Inaugurates Bangabandhu Sheikh Mujib Dhaka Marathon"। Daily Sun (ইংরেজি ভাষায়)। ১১ ফেব্রুয়ারি ২০২১। সংগ্রহের তারিখ ১১ ফেব্রুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Shock, surprise unfolded"। The Daily Star (ইংরেজি ভাষায়)। ১৫ আগস্ট ২০১৫। সংগ্রহের তারিখ ৭ এপ্রিল ২০১৭।  "Of the helpless chiefs of army, air, navy"। The Daily Star (ইংরেজি ভাষায়)। ১৪ আগস্ট ২০১৬। সংগ্রহের তারিখ ৭ এপ্রিল ২০১৭।  সৈনিক জীবনঃ গৌরবের একাত্তর রক্তাক্ত পঁচাত্তর - মেজর হাফিজ উদ্দীন আহমেদ। প্রথমা। ২০২০। পৃষ্ঠা ১১৫। আইএসবিএন 9789849436539।  এক জেনারেলের নীরব সাক্ষ্য - মেজর জেনারেল (অব.) মইনুল হোসেন চৌধুরী। মাওলা ব্রাদার্স। ২০০০। পৃষ্ঠা ৪৭। আইএসবিএন 9844101751।  "It's not me, but Captain Hafiz went to arrest Zia: Maj Hafiz"। The Daily Star (ইংরেজি ভাষায়)। ৫ নভেম্বর ২০০৭। সংগ্রহের তারিখ ৭ এপ্রিল ২০১৭।  "Neither Forgiven nor Forgotten"। The Daily Star (ইংরেজি ভাষায়)। ৫ মার্চ ২০১৩। সংগ্রহের তারিখ ৭ এপ্রিল ২০১৭।
স্বাদুপানির জলাবন

স্বাদুপানির জলাবন, মিঠাপানির জলাবন বা প্লাবিত জলাবন, হচ্ছে এমন ধরনের অরণ্যসমূহ যা সারা বছরের বা সাময়িক সময়ের জন্য স্বাদু পানিতে নিমজ্জিত থাকে। এটি সাধারণত নদ-নদীর নিম্নভূমি এবং মিঠাপানির হ্রদ এলাকার পাশে গড়ে উঠে। স্বাদুপানির জলাবন উদীচ্য থেকে উষ্ণপ্রধান এবং ক্রান্তীয় থেকে উপক্রান্তীয় জলবায়ু অঞ্চলে দেখা যায়। ব্রাজিলের আমাজন অববাহিকায়, একটি সাময়িক প্লাবিত জলাবন অবস্থিত যা ভার্জিয়া নামে পরিচিত, যেটি আমাজনের মতো অরণ্যের জন্য বর্তমানে সর্বাধিক ব্যবহৃত। ইগাপো, অন্য আরেকটি শব্দ যা ব্রাজিলের প্লাবিত আমাজনীয় অরণ্য বোঝাতে ব্যবহৃত হয়, যা অনেক সময় ইংরেজিতেও ব্যবহার করা হয়। বিশেষকরে, ভার্জিয়া শব্দ দ্বারা শ্বেতপানির-প্লাবিত বন, এবং ইগাপো দ্বারা কৃষ্ণপানির-প্লাবিত বন বুঝায়। পূর্ব কঙ্গোলীয় জলাবন (গণতান্ত্রিক কঙ্গো প্রজাতন্ত্র) নাইজার বদ্বীপ জলাবন (নাইজেরিয়া) পশ্চিম কঙ্গোলীয় জলাবন (কঙ্গো প্রজাতন্ত্র, গণতান্ত্রিক কঙ্গো প্রজাতন্ত্র). উত্তর নিউগিনি বর্ষা এবং স্বাদুপানির জলাবন (ইন্দোনেশিয়া, পাপুয়া নিউগিনি) দক্ষিণ নিউগিনি স্বাদুপানির জলাবন (ইন্দোনেশিয়া, পাপুয়া নিউগিনি) বর্ণীয় পিট জলাবন (ব্রুনাই, ইন্দোনেশিয়া, মালয়েশিয়া) চাও প্রায়া স্বাদুপানির জলাবন (থাইল্যান্ড) ইর্বাড্ডি স্বাদুপানির জলাবন (মায়ানমার) উপদ্বীপীয় মালয়েশিয়ার পিট জলাবন (মালয়েশিয়া, থাইল্যান্ড) জুগিরকান্দি মায়াবন (বাংলাদেশ) বুজির বন (বাংলাদেশ) রাতারগুল জলাবন (বাংলাদেশ) লক্ষ্মী বাওড় জলাবন (বাংলাদেশ) রেড নদী স্বাদুপানির জলাবন (ভিয়েতনাম) দক্ষিণ-পশ্চিমাঞ্চলীয় বর্ণীয় স্বাদুপানির জলাবন (ইন্দোনেশিয়া) টনলে স্যাপ-মেকং পিট জলাবন (কম্বোডিয়া, ভিয়েতনাম) ওয়াথুরানা স্বাদুপানির জলাবন (শ্রীলঙ্কা) মিরিস্টিকা জলাবন (ভারত) নেলাপাট্টু পাখি অভয়ারণ্য (ভারত) ক্যানটাও ইগাপো অরণ্য (ব্রাজিল) গুরুপা ভার্জিয়া (ব্রাজিল) ইকুইটস ভার্জিয়া (বলিভিয়া, ব্রাজিল, পেরু) মারাজো ভার্জিয়া (ব্রাজিল) মন্টে আলগ্রে ভার্জিয়া (ব্রাজিল) অরিনোকো বদ্বীপ জলাবন (গায়ানা, ভেনেজুয়েলা) প্যান্টানোস দে কেন্টলা (মেক্সিকো) প্যারামারিবো জলাবন (গায়ানা, সুরিনাম) পুরুজ ভার্জিয়া (ব্রাজিল) "Rain Water Harvesting by Freshwater Flooded Forests"।  "রাতারগুলকে ছাড়িয়ে জুগিরকান্দি 'মায়াবন'"। সময় নিউজ। ১ অক্টোবর ২০১৬। সংগ্রহের তারিখ ১১ আগস্ট ২০২২।  "সিলেটে নতুন পর্যটন স্পট বুজির বন"। দৈনিক নয়া দিগন্ত। ১৮ আগস্ট ২০১৯। সংগ্রহের তারিখ ৮ আগস্ট ২০২২।  "Swamp Forest Ratargul : Amazon of Bangladesh ~ Beautiful Bangladesh"। ২৩ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০১৮।  "লোকচক্ষুর আড়ালে রাতারগুলের চেয়েও বড় ও প্রাচীন জলাবন লক্ষ্মীবাওর"। দৈনিক কালের কণ্ঠ। ৩ ডিসেম্বর ২০২০। সংগ্রহের তারিখ ৮ আগস্ট ২০২২।
দ্য ল্যাংগুয়েজ ইন্সটিংক্ট

দ্য ল্যাংগুয়েজ ইন্সটিংক্ট (ইংরেজি: The Language Instinct) মার্কিন মনোবিজ্ঞানী স্টিভেন পিংকারের লেখা একটি বই। বইটি ১৯৯৪ সালে প্রকাশিত হয়। বইটিতে পিংকার যুক্তি দেন যে, প্রতিটি মানুষ ভাষাপ্রয়োগের ক্ষেত্রে এক ধরনের অন্তঃস্থ পারঙ্গমতা (innate capacity) নিয়ে জন্মগ্রহণ করে। নোম চম্‌স্কির দাবী যে সমস্ত মনুষ্য ভাষা একটি বিশ্বজনীন ব্যাকরণের অস্তিত্বের প্রতি নির্দেশ করে, এ ব্যাপারেও পিংকার এই বইতে একমত প্রকাশ করেছেন। তবে শেষ অধ্যায়ে গিয়ে পিংকার যুক্তি দেন যে, প্রাকৃতিক নির্বাচনের মাধ্যমে বিবর্তনের ফলে মানুষের ভাষিক প্রবৃত্তির (language instinct) উদ্ভব হয়েছে (যার গ্রহণযোগ্যতা নিয়ে চম্‌স্কি সন্দেহ প্রকাশ করেছেন)। Pinker's website on The Language Instinct A review (PDF document) by Randy Harris for The Globe and Mail. Sampson's website on The ‘Language Instinct’ Debate
হাও দ্য মাইন্ড ওয়ার্কস

হাও দ্য মাইন্ড ওয়ার্কস (ইংরেজি: How the Mind Works) (আইএসবিএন ০-৩৯৩-৩১৮৪৮-৬) মার্কিন মনোবিজ্ঞানী স্টিভেন পিংকার রচিত একটি বই, যা ১৯৯৭ সালে প্রকাশিত হয়। বইটিতে মানুষের মনের কিছু অস্পষ্টভাবে ব্যাখ্যাত কার্যপদ্ধতি ও অদ্ভুত বৈশিষ্ট্য বিবর্তনবাদী দৃষ্টিভঙ্গি থেকে ব্যাখ্যা করার চেষ্টা করা হয়েছে। বইটির পরিধি বেশ ব্যাপক; পিংকার বইটিতে দৃষ্টি, অনুভূতি, নারীবাদ, এমনকি শেষ অধ্যায়ে "মানুষের জীবনের অর্থ" নিয়েও আলোচনা করছেন। How the Mind Works বইয়ের ওয়েবসাইট "The Trouble with Psychological Darwinism" জেরি ফোডোরের লেখা How the Mind Works-এর একটি সমালোচনা।
রবার্ট ওর্ম

রবার্ট ওর্ম (১৭২৮ - ১৮০১) হলেন ইংল্যান্ডের একজন প্রখ্যাত শিক্ষাবিদ, গবেষক ও লেখক। ভারতীয় উপমহাদেশে ব্রিটিশ শাসনাধীন আমলের ইতিহাস সম্পর্কিত নানাবিধ তথ্য তার রচনা থেকে জানা যায়। তিনি ১৭৬৩ সালে “A History of the Military Transactions of the British nation in Indostan from the year 1747” নামক গ্রন্থ রচনা করে ‘প্রাচ্যবিদ’ হিসাবে প্রভূত সুনাম অর্জন করেন। তিনি ১৭৪২ সালে ইস্ট ইন্ডিয়া কোম্পানির ‘লেখক’ হিসাবে উপমহাদেশে আসেন এবং প্রথমে মাদ্রাজ কাউন্সিলের একজন সদস্য হিসাবে ও পরে কলকাতায় কোম্পানীর সহায়ক গ্রন্থকার হিসাবে এখানে কাজ করেন। ওর্মই ছিলেন পাশ্চাত্যে প্রাচ্য চর্চার সূচনাকারী। আলীবর্দী খাঁ, সিরাজউদ্দৌলা, জগৎ শেঠ প্রমুখ সম্পর্কে তিনি বিভিন্ন বিষয়ে বিবরণ দিয়েছেন। এছাড়াও এই অঞ্চলের অর্থনীতি, রাজনীতি এবং ব্যবসা-বাণিজ্য সম্পর্কেও তিনি বিশদ আলোচনা করেছেন। তিনি ভারতীয় উপমহাদেশ সম্পর্কে বিশদ গবেষণা করেন ও এ সম্পর্কে বেশ কয়েকটি পুস্তক রচনা করেন। তার রচিত গ্রন্থের মধ্যে রয়েছেঃ A History of the Military Transactions of the British nation in Indostan from the year 1747 (১৭৬৩); Historical Fragments of the Mogul Empire, of the Moratoes, and of the English Concerns of Indostan from the year 1659 (১৭৮২)। সিরাজুল ইসলাম (জানুয়ারি ২০০৩)। "ওর্ম, রবার্ট"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ৭ জানুয়ারি ২০১৮।  ইউআরএল–উইকিসংযোগ দ্বন্দ্ব (সাহায্য) "মুর্শিদাবাদ ও সিরাজ পরিবার"। দৈনিক ইত্তেফাক অনলাইন। ১৯ সেপ্টেম্বর ২০১৩। সংগ্রহের তারিখ ৭ জানুয়ারি ২০১৮।  কে.এম মোহসীন (জানুয়ারি ২০০৩)। "জগৎ শেঠ"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ৭ জানুয়ারি ২০১৮।  ইউআরএল–উইকিসংযোগ দ্বন্দ্ব (সাহায্য) "বাংলাদেশের মসলিনের ইতিহাস ঐতিহ্যের পূর্বাপর"। দৈনিক বণিক বার্তা অনলাইন। ১২ ফেব্রুয়ারি ২০১৬। সংগ্রহের তারিখ ৭ জানুয়ারি ২০১৮। [স্থায়ীভাবে অকার্যকর সংযোগ] রবার্ট ওর্ম - বাংলাপিডিয়া হতে সংকলিত নিবন্ধ।
ওরিয়েন্ট এয়ারওয়েজ

ওরিয়েন্ট এয়ারওয়েজ (ইংরেজি: Orient Airways) হল ভারতীয় উপমহাদেশে প্রতিষ্ঠিত একটি বেসরকারি বিমান পরিবহন সংস্থা, যেটি পরবর্তীতে পিআইএ এবং এর ধারাক্রমে বাংলাদেশ বিমানের মূল পরিষেবা দানকারী সংস্থা। এটি ১৯৪৬ সালে ভারতে প্রতিষ্ঠিত হয় এবং ভারত বিভক্তির পর ১৯৪৭ সালে পাকিস্তানে স্থানান্তরিত হয়। এই পরিবহন কোম্পানিটির প্রতিষ্ঠাতা ছিলেন ইস্পাহানি গ্রুপের কর্ণধার মির্জা আহমেদ ইস্পাহানি। দ্বিতীয় বিশ্বযুদ্ধের পর পরই ১৯৪৬ সালে এই বিমান পরিষেবা কোম্পানিটি প্রতিষ্ঠিত হয় ভারতের করকাতায়। পরবর্তীতে পাকিস্তান সরকার সকল বেসরকারি বিমান পরিবহন সংস্থাকে একীভূত করে পাকিস্তান ইন্টারন্যাশনাল এয়ারলাইন্স গঠন করলে এটিও ১৯৫৫ সালের ১১ মার্চ বিলুপ্ত হয়ে যায়। ইস্পাহানি গ্রুপ; পিআইএ; বাংলাদেশ বিমান। "পাকিস্তানের বিমান ব্যবসার শিকড় রয়েছে কলকাতায়"। dailyhunt.in। ২১ মে ২০১৭। সংগ্রহের তারিখ ৭ জানুয়ারি ২০১৮।  এস.এম মাহফুজুর রহমান (জানুয়ারি ২০০৩)। "ওরিয়েন্ট এয়ারওয়েজ"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ৭ জানুয়ারি ২০১৮।  ইউআরএল–উইকিসংযোগ দ্বন্দ্ব (সাহায্য) "এমএম ইস্পাহানি"। দৈনিক বণিক বার্তা অনলাইন। ২৪ আগস্ট ২০১৬। সংগ্রহের তারিখ ৭ জানুয়ারি ২০১৮। [স্থায়ীভাবে অকার্যকর সংযোগ]